Ericu950/Stoicheia-meter-silver huggingface dataset:
ἀλλὰ παρεγγυῶσιν ἐπὶ τὸν Θεὸν τὴν ἐλπίδα ἔχειν , καὶ μὴ ἐπιλανθάνεσθαι τῶν ἔργων τοῦ Θεοῦ , ἐκζητεῖν δὲ αὐτοῦ καὶ τὰς ἐντολάς .
ταῦτα γὰρ πᾶσι τοῖς οἰκείοις καὶ τοῖς ἀλλοτρίοις ἡμέρας ἑκάστης ὑπ  Ἐκκλησίας κηρύττεται ·
ἐν ᾗ Παῦλος πᾶσι καὶ πάσαις βοᾷ 0 ·
τεκνία μου , οὓς πάλιν ὠδίνω , ἄχρις οὗ μορφωθῇ Χριστὸς ἐν ὑμῖν .
Οὐχ οὕτως δὲ οἱ γραμματεῖς καὶ οἱ Φαρισαῖοι ἐποίουν , τὴν κλεῖδα λαμβάνοντες τῆς γνώσεως , καὶ μηδενὶ συγχωροῦντες εἰσελθεῖν ·
τοῦτο γὰρ αὐτοὺς ὁ Κύριος ταλανίζων ἐδήλωσεν ·
ὥς φησι τὰ ἑπόμενα ·
ἵνα μὴ γένωνται ὡς οἱ πατέρες αὐτῶν 0 .
ἐπειδὴ γὰρ τὰ ἔθνη τοὺς ἐξ Ἰσραὴλ πατέρας δικαίως διὰ τὸ εἶναι τὸν Χριστὸν ἐξ αὐτῶν ἐπιγράφεται ·
ὧν οἱ μὲν χρηστοί , προφῆται καὶ ἱερεῖς οἱ ὄντως , καὶ ὅσοι τὸν νόμον κατώρθωσαν 0 1 ·
πονηροὶ δὲ πάλιν , ὅσοι ταύτας ψευδῶς τὰς ἀξίας περιέκειντο 0 ·
ἀλλὰ ἐπειδὴ πονηρῶν μνημονεύειν καὶ παρανόμων ἔμελλεν , ἀναγκαίως πατέρας εἰπὼν ἄνια . . . . .
περὶ ὧν λέγεται προσέθηκεν ·
γενεὰ σκολιὰ καὶ παραπικραίνουσα 0 ·
γενεὰ ἥτις οὐ κατεύθυνε τὴν καρδίαν ἑαυτῆς , καὶ οὐκ ἐπιστώθη μετὰ τοῦ Θεοῦ τὸ πνεῦμα αὐτῆς 0 .
γλώττῃ γὰρ πάντες μόνῃ τὴν πίστιν ἐπηγγείλαντο , οὐχὶ δὲ ὄλῃ καρδίᾳ καὶ καθαρῷ τῷ πνεύματι ·
ὅθεν ἦσαν σκολιοὶ καὶ παραπικραίνοντες , καὶ τὴν καρδίαν οὐ πρὸς τὸν Θεὸν κατεύθυναν , οὐ τὰ ἀπὸ τῶν χειλέων , ἀλλὰ τὰ ἀπὸ τῶν κινημάτων τῶν ἐν ψυχῇ βουλόμενον δέχεσθαι .
Οὓς ἵνα μὴ ζηλώσωμεν , ὁ νόμος ἡμῖν ὁ παρ ἐκείνων ἀμεληθείς , εἰς ἀνάμνησιν πνευματικὴν καὶ κατόρθωσιν δέδοται .
Υἱοὶ Ἐφραῒμ ἐντείνοντες καὶ βάλλοντες τόξοις ἐστράφησαν ἐν ἡμέρᾳ πολέμου .
Οὐκ ἐφύλαξαν τὴν διαθήκην τοῦ Θεοῦ , καὶ ἐν τῷ νόμῳ αὐτοῦ οὐκ ἠβουλήθησαν πορεύεσθαι .
ἀπὸ τῆς μείζονος φυλῆς ὅλον τὸν λαὸν τοῦ Ἰσραὴλ τὸν ἀποσχισθέντα τοῦ Ἰούδα ἐδήλωσεν ·
ὁ γὰρ Ἐφραῒμ ἐν ταῖς δέκα φυλαῖς ταῖς ὑπὸ τὸν Ἱεροβοὰμ γενομέναις ἐπρώτευεν .
Οὕτω τοιγαροῦν καὶ τοὺς ἄλλους προφήτας τὸν Ἰσραὴλ εὑρήσεις ὀνομάζοντας .
δηλοῖ δὲ Ὠσηέ ·
τί ποιήσω σοι , Ἐφραΐμ ;
τί ποιήσω σοι , Μανασσῇ ;
τί ποιήσω σοι , Ἰούδα ;
ἰούδαν μὲν τὰς δύο φυλὰς καλῶν , ὧν ὁ οἶκος τοῦ Ἰούδα ἐβασίλευεν ·
ἐφραῒμ αὖθις τὰς δέκα 0 ·
ἐπειδήπερ ἡ φυλὴ τοῦ Ἐφραῒμ τὴν τούτων βασιλείαν ἐκέκτητο .
Οὗτοι τοίνυν Ἐντείνοντες καὶ βάλλοντες τόξοις 0 ·
ἦν γὰρ αὐτοῖς θεοσεβείας ὄργανα .
ἐστράφησαν ὅμως εἰς φυγήν , εὔδηλον ἐν ἡμέρᾳ τοῦ νοητοῦ πολέμου , νῶτα τοῖς ἐχθροῖς δεδωκότες τοῖς δαίμοσι .
τί δὲ αὐτοὺς εἰς φυγὴν τραπῆναι καὶ νῶτα δοῦναι τοῖς ἐχθροῖς παρεσκεύασε ;
τὸ μὴ φυλάξαι τὴν διαθήκην τοῦ Θεοῦ , μηδ  ἐν τῷ νόμῳ αὐτοῦ πορευθῆναι 0 .
καὶ πότε τοῦτο ὑπέστησαν ;
ἡνίκα δύο δαμάλεις χωνευτὰς προσεκύνησαν 0 .
ὅθεν αὐτοῖς τὰ ἑξῆς τραγῳδῶν ἐπήγαγε ·
καὶ ἐπελάθοντο τῶν εὐεργεσιῶν αὐτοῦ , καὶ τῶν θαυμασίων αὐτοῦ , ὧν ἔδειξεν αὐτοῖς , ἐναντίον τῶν πατέρων αὐτῶν ·
ἃ ἐποίησε θαυμάσια ἐν γῇ Αἰγύπτῳ , ἐν πεδίῳ Τάνεως .
ἐν ὀλίγοις ὅλα τὰ κατὰ τὴν Αἴγυπτον ἐμνημόνευσε θαύματα , ὧν αὐτοῖς ὀνειδίζει λήθην .
Οὐ γὰρ ἂν τὸν εὐεργέτην κατέλιπον , εἰ μὴ διὰ μέγεθος ἀγνωμοσύνης τὰς εὐεργεσίας ἀπὸ τῆς μνήμης ἐξέβαλον , καὶ τὰ θαυμάσια ὧν τοὺς πατέρας ἐκτήσαντο μάρτυρας , αὐταῖς τὰ σημεῖα παραλαβόντες ταῖς ὄψεσιν , ἄπερ ἐν τῷ πεδίῳ Τάνεως γεγενῆσθαι παρέθετο ·
ἐπειδὴ ταύτην ὁ Φαραὼ πάντως ὡς ἀρχαιοτέραν οἰκῶν ὑπῆρχεν καὶ μείζονα 0 ·
ὅτι δὲ ἀρχαιοτέρα ἡ Τάνις , ἡ θεία δηλοῖ Γραφή 0 .
βουληθεὶς γὰρ τῆς Χεβρὼν τὸ λίαν ἀρχαῖον προσμαρτυρῆσαι , πρὸς τὴν Τάνιν ἐποιεῖτο τὴν σύγκρισιν ·
ἡ δὲ Χεβρὼν ᾠκοδομήθη πρὸ τοῦ Τάνιν ἐν Αἰγύπτῳ οἰκοδομηθῆναι , ἤγουν τὰ τοῦ Φαραὼ βασίλεια .
διέῤῥηξε θάλασσαν , καὶ διήγαγεν αὐτούς ·
παρέστησεν ὕδατα ὡσεὶ ἀσκόν .
πολλὴν ἐνταῦθα τοῦ θαυματουργοῦντος παρέστησε δύναμιν ·
ἔτι τὴν θάλασσαν πρὸς τὴν τοῦ λαοῦ πάροδον πειρῶ . . . .
δεό . . . .
ἐχέρσωσεν ὅμως , ἀλλ ὡς οἰκείου στοιχείου φειδόμενος , εἰς δύο ταύτην ἐμέρισε .
τοῦτο γάρ ἐστι τό , Διέῤῥηξεν .
Εἶτα κυρτώσας καθάπερ ἀσκόν , ἑκάτερον χεῖλος τοῦ μερισθέντος ὕδατος , γῆν ἐν μέσῳ . . . 0 1 .
τῆς θαλάσσης γυμνωθείσης ἔδωκε τοῖς ὁδεύουσι ·
διόπερ τοῦ λαοῦ περαιωθέντος , εἰς τὴν ἑαυτῆς χώραν ἐπαφῆκε τὴν θάλασσαν .
καὶ ὡδήγησεν αὐτοὺς ἐν νεφέλῃ ἡμέρας , καὶ ὅλην τὴν νύκτα ἐν φωτισμῷ πυρός 0 .
θεωρεῖς τῆς τοῦ θαυματουργοῦντος προνοίας τὸ μέγεθος ;
ἐπειδὴ γὰρ σημείου πρὸς τὴν ὁδὸν ἐρήμην οὖσαν καὶ παρ αὐτῶν ἀγνοουμένην ἔχρῃζον , οὐ τῆς χρείας μόνης , ἀλλὰ καὶ τῆς ὠφελείας ἐπεμελήθη τούτων οἲ τὸ σημεῖον ἐδέχοντο .
διόπερ αὐτοῖς νεφέλην μὲν ἐν ἡμέρᾳ παρέσχεν , ἀπὸ τοῦ ἡλιακοῦ σκιάζουσαν καύσωνος ·
στῦλον δὲ πυρὸς ἐν νυκτί , πρὸς τῷ φωτὶ καὶ θέρμην  ὑγροτέρα γὰρ ἡ νὺξ καὶ ψυχροτέρα  παρέχοντα , Ὥστε καὶ ἡμεῖς ὅταν Θεοῦ ὁδηγοῦντος ὁδεύωμεν , καύσωνος μὲν ἡδονῶν ἐπελθόντος , τὴν νεφέλην τῆς μετανοίας . . . 0 1 .
ομεν ·
ψυγείσης δὲ τῆς ἀγάπης , τῷ ζήλῳ ταύτην καθάπερ στύλῳ πυρός , . . . . 0 1 .
εν . . . .
τες , ἀνάπτειν δυνησόμεθα .
διέῤῥηξε πέτραν ἐν ἐρήμῳ , καὶ ἐπότισεν αὐτοὺς ὡς ἐν ἀβύσσῳ πολλῇ 0 .
καὶ ἐξήγαγεν ὕδωρ ἐκ πέτρας , καὶ κατήγαγεν ὡς ποταμοὺς ὕδατα 0 .
τάχα πού τινες δοκοῦσιν , ὅτι δὶς τὸ αὐτὸ σημεῖον ὁ προφήτης ἐξέθετο ·
ἔχει δὲ οὐχ οὕτως , ἀλλὰ δεύτερον αὐτοῖς τὸ ὕδωρ ἐκ πέτρας ὁ Μωϋσῆς ἐξήγαγεν , ἅπαξ μὲν ἐν τῇ ἐρήμῳ Χωρήβ , τὸ δὲ δεύτερον ἐν Κάδης , ἔνθα Μαριὰμ ἐτάφη τελευτήσασα ·
εἰς πλησμονὴν δὲ ἑκάτερον , ὥστε τό , Ἐν ἀβύσσῳ πολλῇ , λέγεσθαι 0 ·
ἐπειδὴ οὐχὶ ποταμῷ , ἀλλὰ πολλοῖς διὰ τὸ πλῆθος ἦν ἱκανὸν τὸ ὕδωρ παραβάλλεσθαι .
τοῦτο γὰρ ἦν σύστασις , ὅτι πρὸς ἀλήθειαν , οὐχὶ δὲ φαντασίαν αὐτοῖς ἐγεγόνει τὰ θαύματα .
καὶ προσέθεντο ἔτι τοῦ ἁμαρτάνειν αὐτῷ .
δεινὴν κατηγορίαν τοῦ λαοῦ τῶν Ἰουδαίων ἐξέθετο , ὅτι τηλικαῦτα δεχόμενοι θαύματα , δέον τῶν ἀρχαίων ἁμαρτημάτων ἀπέχεσθαι , ἕτερα ὅμως ἐκείνοις προσέθηκαν , οὐχ ἁπλῶς ἁμαρτάνοντες , ἀλλ  Αὐτῷ , τουτ έστιν εἰς αὐτὸν πλημμελοῦντες τὸν τὰ σημεῖα παρέχοντα ·
διόπερ ἐπήγαγεν ·
παρεπίκραναν τὸν Ὕψιστον ἐν ἀνύδρῳ .
πῶς παρεπίκραναν ;
Οὐ διψήσαντες , οὐ δὲ ὕδωρ αἰτήσαντες , ἀλλὰ φαυλίζοντες καὶ λοιδοροῦντες τὸν παρέχοντα .
ὅθεν οἱ τῶν θαυμάτων χῶροι , ὁ μὲν ὕδωρ ἀντιλογίας , ὁ δὲ πειρασμὸς ἐλέγετο καὶ λοιδόρησις , διὰ τὸ πειράζειν αὐτοὺς Κύριον λέγοντας , Εἰ ἔστι Κύριος ἐν ἡμῖν , ἢ οὔ 0 1 2 ;
τοῦτο γὰρ αὐτῇ λέξει Μωϋσῆς ὁ νομοθέτης ἐξέθετο .
τούτοις σαφῶς ἔοικε τὰ ἐχόμενα ·
καὶ ἐξεπείρασαν τὸν Θεὸν ἐν ταῖς καρδίαις αὐτῶν , τοῦ αἰτῆσαι βρώματα ταῖς ψυχαῖς αὐτῶν .
θεωρεῖς ὅτι τὸν Θεὸν ἐπείραζον , εἰ δύναται χορηγῆσαι κατὰ τὴν ἔρημον βρώματα ·
ὥστε ἀπὸ κακίας , οὐχὶ δὲ ἐξ ἐνδείας ὑπῆρχε τοσοῦτον ἡ αἴτησις ·
τοιγαροῦν οὐ δὲ ἁπλῶς , Βρώματα , ἀλλά , Ταῖς ψυχαῖς αὐτῶν , τουτέστι κατὰ τὰς ἑαυτῶν ἡδονάς , καὶ τὰς τῆς ψυχῆς ἐπιθυμίας ἠβούλοντο περὶ σικύων καὶ πεπόνων καὶ κρομμύων ὡς σπανιζόντων γογγύζοντες 0 .
καὶ κατελάλησαν τοῦ Θεοῦ , καὶ εἶπον .
δεινὸν μὲν καὶ τοῦ τυχόντος καταλαλεῖν 0 ·
διόπερ φησὶν ὁ Δαυΐδ ·
τὸν καταλαλοῦντα λάθρᾳ τοῦ πλησίον αὐτοῦ , τοῦτον ἐξεδίωκον ·
δεινότερον δὲ δεσπότου 0 1 ·
τιμωρία γὰρ τὸν καταλαλοῦντα διαδέχεται ·
ἀλλὰ Θεοῦ δεινότατον , ἐπειδὴ καὶ πατὴρ ἡμῖν καὶ δεσπότης καὶ τροφεὺς ὁ Θεός , καὶ πᾶν ὅπερ ἂν εἴποις εὐεργεσίας ἢ δυναστείας , ἐχόμενος 0 1 .
δεῖ τοίνυν ἢ φόβῳ τῆς αὐτοῦ δυναστείας , ἢ ἀγάπῃ τῆς παρ αὐτοῦ εὐεργεσίας , τῆς εἰς αὐτὸν λοιδορίας ἀπέχεσθαι .
τί δὲ ὅμως κατελάλουν ;
ἐπεὶ ἐπάταξε πέτραν , καὶ ἐῤῥύησαν ὕδατα , καὶ χείμαῤῥοι κατεκλύσθησαν ·
μὴ καὶ ἄρτον δύναται δοῦναι , ἢ ἑτοιμάσαι τράπεζαν τῷ λαῷ αὐτοῦ ;
χαλεπὴ τῶν βλασφήμων ἄρα καὶ παρανόμων ἡ τύφλωσις 0 .
ἀφ ὧν γὰρ ἔδει μεγάλα παρὰ Θεοῦ στοχάζεσθαι , καὶ θ αῤῥεῖν ὅτι πάντα δύναται , ἀδυνατεῖ δὲ αὐτῷ οὐδέν , ἐκ τούτων τὰ περὶ αὐτοῦ ἀπαγορεύουσι , μονονουχὶ καὶ ταῦτα λέγοντες ·
εἰ καὶ ὕδωρ ἐχορήγησεν , ἀλλὰ τροφὴν χορηγῆσαι οὐ δύναται , ὡς κάμνοντος αὐτοῦ ἐπὶ τῷ θαυματουργεῖν , καὶ τὴν φιλοτιμίαν τοῖς προλαβοῦσι σημεῖα δαπανήσαντος ·
ἐφ οἷς εἰκότως κινεῖται ·
δηλοῖ δὲ τὰ ἑπόμενα .
διὰ τοῦτο ἤκουσε Κύριος καὶ ἀνεβάλετο ·
τουτέστι , Πρὸς ὀργὴν ἐκινήθη ·
οὕτω γὰρ Θεοδοτίων καὶ οἳ τὴν πέμπτην ἐκδεδώκασι .
διὰ τί δὲ τὴν ἀναβολὴν ἐπὶ τῆς ὀργῆς ἐξέλαβον ἑκάτεροι ;
Οὐ μάτην γὰρ τοῦτο , ἀλλ ἐπειδὴ συμβαίνει ὡς τὰ πολλὰ τοῖς ὑπὸ θυμοῦ κεκινημένοις ἀναβάλλεσθαι τὴν στολήν , ἐπειγομένοις ὥσπερ εἰς ἐκδίκησιν 0 1 ·
σύνηθες δὲ τοῖς προφήταις περιτιθέναι τῷ Θεῷ τὰ ἀνθρώπινα σχήματα , ἵνα ταύτας τὸ ποιὸν ἑκάστης ἐνεργείας ἧσπερ ἐνεργεῖ δείξωσιν 0 .
ὅτι δὲ ἀναβολὴν ἐνταῦθα τὴν κίνησιν τῆς ὀργῆς τὴν ταχεῖαν ἐκάλεσεν , ἄκουε τὰ ἑπόμενα .
καὶ πῦρ ἀνήφθη ἐν Ἰακώβ , καὶ ὀργὴ ἀνέβη ἐπὶ τὸν Ἰσραήλ .
ὡς γὰρ ὀργισθέντος Θεοῦ , πῦρ κατὰ τῶν παρασκευασάντων τὴν ὀργὴν ἐξῆλθεν εἰς ἐκδίκησιν .
Αἰτία δὲ τίς 0 ;
ὅτι οὐκ ἐπίστευσαν ἐν τῷ Θεῷ , οὐ δὲ ἤλπισαν ἐπὶ τὸ σωτήριον αὐτοῦ .
παροξύνεται γὰρ ὁ Θεὸς ἀπιστούμενος , ἐπειδὴ πᾶς ἀπιστῶν Θεῷ , οὐ δὲ κρίσιν προσδέχεται , ἀλλὰ καὶ φαυλίζει τὸν αὐτοῦ νόμον ·
εἰ δὲ τὸν θεῖον , πολὺ μᾶλλον τὸν ἀνθρώπινον 0 1 ·
καὶ σύγχυσιν ἐντεῦθεν ἡ καθ ἡμᾶς πολιτεία ὑφίσταται .
τί γὰρ μὴ ὀκνήσουσιν εἰπεῖν οἱ μὴ πιστεύοντες εἰς τὸν Θεόν , μη δὲ εἰς τὴν παρ αὐτοῦ σωτηρίαν ἐλπίζοντες ;
ὁμοῦ δὲ αὐτοὺς διαβαλεῖ , ὡς μὴ μόνον εἰς τὸν Πατέρα ἀπιστοῦντας , ἀλλὰ καὶ εἰς τὸν Υἱὸν ἀπιστήσαντας .
Οὐδὲ ἤλπισαν ἐπὶ τὸ σωτήριον αὐτοῦ ·
τὸν Χριστὸν λέγων , ὅνπερ σωτήριον πολλοὶ μὲν τῶν προφητῶν , σαφῶς δὲ καὶ Συμεὼν λαβὼν ἐν ταῖς ἀγκάλαις ὠνόμασε 0 .
καὶ ἐνετείλατο νεφέλαις ὑπεράνωθεν , καὶ θύρας οὐρανοῦ ἀνέῳξεν .
νεφέλας ὑπεράνωθεν τὰς ἐν ὕψει λέγει ·
διόπερ αὐτὰς καὶ θύρας οὐρανοῦ , ὡς προβεβλημένας τοῦ οὐρανοῦ , προσηγόρευσεν ·
εἰσὶ γάρ τινες τῶν νεφελῶν περίγαιοι , ὥστε καὶ τῶν ὀρέων αὐτὰς κατωτέρας εὑρίσκεσθαι .
καὶ ἔβρεξεν αὐτοῖς μάννα φαγεῖν , καὶ ἄρτον οὐρανοῦ ἔδωκεν αὐτοῖς .
ἄρτον ἀγγέλων ἔφαγεν ἄνθρωπος , ἐπισιτισμὸν ἀπέστειλεν αὐτοῖς εἰς πλησμονήν .
μήποτε γὰρ δι ἀδυναμίαν τοῦ πληρῶσαι τὴν αἴτησιν τὸν Θεὸν ὀργισθῆναι νομίσωσι , τὴν μὲν βλασφήμων καὶ οὐκ αἰτούντων , πῶς δεῖ πρεσβεύεσθαι παρὰ Θεοῦ , πῦρ ἐν αὐτοῖς ἀνάψας ἐπήγαγεν , ὥστε καὶ τὸ χωρίον ἐμπυρισμόν , πολλῆς ἐν αὐτῷ τοῦ λαοῦ μοίρας ἐμπρησθείσης , ὀνομάζεσθαι .
μετὰ δὲ τοῦτο τὰ αἰτηθέντα ἔδωκεν .
ἄρτον γε μὴν οὐρανοῦ καὶ ἄρτον ἀγγέλων τὸ μάννα καλεῖ , ἐπειδήπερ οὐ χερσὶν ἀνθρωπίναις παρεσκεύαστο ·
ἐξ οὐρανοῦ δέ , ἔνθα τῶν ἀγγέλων ὁ χορός , ἐφέρετο .
ἐπισιτισμὸν γὰρ αὐτοῖς ποῖον εἰς πλησμονὴν ἀπέστειλεν , ἔχει σαφῶς τὰ ἑπόμενα ·
ἀπῆρε νότον ἐξ οὐρανοῦ , καὶ ἐπήγαγεν ἐν τῇ δυνάμει αὐτοῦ λίβα .
καὶ ἔβρεξεν ἐπ  αὐτοὺς ὡσεὶ χνοῦν σάρκας , καὶ ὡσεὶ ἄμμον θαλασσῶν πετεινὰ πτερωτά 0 .
ἕτοιμα τῷ Θεῷ τὰ ἀγαθά 0 ·
καιρῷ δὲ ὅμως παρ αὐτῷ τῷ δέοντι φυλαττόμενα .
ὅθεν τὸν τῶν Ἰουδαίων λαὸν κορῆσαι βουλόμενος , οὐ κοινήν τινα  καινήν τινα  δημιουργίαν παρήγαγε νότον καὶ λίβα νικήσας .
Οὗτοι γὰρ ἐν τοῖς χώροις τοῖς θερμοτέροις πνέουσιν , ἔνθα τὸ τῆς ὀρτυγομήτρας δημιουργὸς ἔταξε διαγίνεσθαι , καὶ καθάπερ ἐκ θησαυρῶν ἑτοίμων τὸ σκοπηθὲν ἐπλήρωσεν 0 .
ἡμεῖς δὲ μὴ πάντως ὑπερβολικῶς εἰρῆσθαι ταῦτα τῷ προφήτῃ νομίσωμεν , ὅτι Ἔβρεξεν ὡσεὶ χνοῦν σάρκας , καὶ ὡσεὶ ἄμμον θαλασσῶν πετεινὰ πτερωτά 0 .
ἄπειρα γὰρ τοῦ Θεοῦ τὰ δημιουργήματα καὶ ἡμῖν ἀγνοούμενα 0 .
τοσοῦτον τοίνυν ἦν τῶν ὀρνέων τὸ πλῆθος , ὥστε μὴ λίνοις μη δὲ παγίσιν ἢ μηχαναῖς ἄλλαις , χερσὶ δὲ πρὸς τὴν θήραν ἑτοίμην οὖσαν καὶ προκειμένην χρήσασθαι , ὡς τὰ ἑξῆς παρίστησι μάλιστα .
καὶ ἐπέπεσον εἰς μέσον τῆς παρεμβολῆς αὐτῶν , κύκλῳ τῶν σκηνωμάτων αὐτῶν .
καὶ ἔφαγον , καὶ ἐνεπλήσθησαν σφόδρα .
Οὐκοῦν καὶ τοῦτο πλῆθος νόησον λαοῦ , τοσοῦτον μὲν τὸν ἀριθμόν , οὕτω δὲ γαστριμάργου κορεσθέντος οὐ πρὸς ἡμέραν μίαν , ἀλλὰ πρὸς τριάκοντα , ὡς δυνήσῃ μαθεῖν τὴν παρὰ Μωϋσῇ ἐν τῇ βίβλῳ τῶν Ἀριθμῶν ἱστορίαν ἐπερχόμενος .
καὶ τὴν ἐπιθυμίαν αὐτῶν ἤνεγκεν αὐτοῖς ·
οὐκ ἐστερήθησαν ἀπὸ τῆς ἐπιθυμίας αὐτῶν .
ἔτι τῆς βρώσεως οὔσης ἐν τῷ στόματι αὐτῶν , καὶ ὀργὴ τοῦ Θεοῦ ἀνέβη ἐπ αὐτούς , καὶ ἀπέκτεινεν ἐν τοῖς πλείοσιν αὐτῶν , καὶ τοὺς ἐκλεκτοὺς τοῦ Ἰσραὴλ συνεπόδισεν .
Οὐ μάτην ἄρα τὰς πολλὰς ἡμῶν αἰτήσεις ὁ Θεὸς ἀναβάλλεται , πρὸς τὸ συμφέρον δέ , ἐπειδὴ τῶν ἐπιθυμιῶν αἱ πλεῖσται ἀσύμφοροι τοῖς ἀνθρώποις τυγχάνουσιν , ἃς τοῖς ἁμαρτωλοῖς ἐπιτελεῖ πολλάκις ὀργιζόμενος 0 .
καὶ τίνος χάριν ἐπιτελεῖ ;
μήποτε ὡς ἀσθενοῦντα αὐτόν , καθάπερ ἔφημεν , μέμψωνται .
ἐπιτελέσας τιμωρεῖται τοὺς λαμβάνοντας , ὅπως καὶ ἡμᾶς φοβήσῃ μηδαμῶς βιάζεσθαι τὸν Θεὸν ταῖς ἀθέσμοις αἰτήσεσι .
τοιγαροῦν τοῖς Ἰουδαίοις τὴν ἐπιθυμίαν τῆς βρώσεως ἔδωκεν , ἔτι δὲ αὐτῶν ἐσθιόντων ἐπήγαγε τὴν ὀργήν , ἀποκτείνας αὐτῶν τοὺς πίονας , δηλαδὴ τοὺς παχυσάρκους , καὶ συμποδίσας τοὺς ἐκλεκτούς , οὐ τοὺς ἐν ἀρεταῖς λογάδας , ἀλλὰ τοὺς ἐν κακίᾳ ·
εἰσὶ γὰρ ἐν πονηρίᾳ ἐξαίρετοι .
ἐν πᾶσι τούτοις ἥμαρτον ἔτι , καὶ οὐκ ἐπίστευσαν ἐν τοῖς θαυμασίοις αὐτοῦ .
καὶ ἐξέλιπον ἐν ματαιότητι αἱ ἡμέραι αὐτῶν , καὶ τὰ ἔτη αὐτῶν μετὰ σπουδῆς 0 .
ἐκπλήττεται τὸ τῶν Ἰουδαίων ἀπειθὲς ὁ προφήτης καὶ σκληροκάρδιον , ὅτι περ οὐ μόνον οἷς ἔσχον εὖ , ἀλλὰ καὶ οἷς ἐπαιδεύοντο , ἀναισθητοῦντες ἔμενον , καὶ ἡμάρτανον ἔτι ·
τουτ έστιν , ἁμαρτίας ἁμαρτίαις προσετίθησαν .
ἐποίουν δὲ τοῦτο , ἐπειδὴ ἐν τοῖς θαυμασίοις τοῦ Θεοῦ οὐκ ἐπίστευσαν ·
τουτέστι , πληροφορίαν ἢ πίστιν οὐκ ἐκέκτηντο .
τὰ γινόμενα γὰρ θαύματα καὶ σημεῖα ἀπὸ τ αὐτομάτου συμβαίνειν , καθάπερ ἔθος τοῖς ἀσεβοῦσιν , ἐνόμιζον 0 .
διὰ τοῦτο αἱ ἡμέραι αὐτῶν μετὰ σπουδῆς ἐξέλιπον ·
ἔκλειψιν δέ , οὐ τὴν ὀλιγότητα τοῦ χρόνου πάντως , ἀλλὰ τὴν ἀκαρπίαν τῶν ἀρετῶν λέγει .
πᾶς γὰρ ὁ μὴ βιώσας ἐν ἀρεταῖς , κ ἂν τύχῃ γεγονὼς πολυχρόνιος , ὅμως ἐν ἡμερῶν ἐκλείψει , τουτ έστιν ἄωρος , τελευτᾷ , μὴ καρποφορήσας ταῦτα , ὧν ἕνεκα τὸν βίον εἰσῆλθε τὸν ἀνθρώπινον .
διὸ πλήρεις ἡμερῶν τὸν Ἀβραὰμ ἡ Γραφὴ καλεῖ , καὶ τὸν Ἰώβ , καίτοι πολλῶν ἔτη ζησάντων πλείονα .
ὅταν ἀπέκτεινεν αὐτούς , τότε ἐξεζήτουν αὐτόν , καὶ ἐπέστρεφον καὶ ὤρθριζον πρὸς τὸν Θεόν .
καὶ ἐμνήσθησαν , ὅτι ὁ Θεὸς βοηθὸς αὐτῶν ἐστι , καὶ ὁ Θεὸς ὁ ὕψιστος λυτρωτὴς αὐτῶν ἐστι .
τὸ μὲν οὖν ὄντως καλὸν διαπαντὸς μεμνῆσθαι Θεοῦ 0 ·
ὥστε καὶ παρὰ τὰς εὐπραγίας ἐπικαλεῖσθαι τὴν παρ αὐτοῦ βοήθειαν 0 .
ἐὰν γὰρ ἡμεῖς αὐτοῦ μνημονεύσωμεν εὐθηνούμενοι , τότε καὶ αὐτὸς ἡμῶν θλιβομένων μιμνήσκεται .
τὸ δὲ ἄκοντα καὶ μαστιζόμενον ἐπιζητεῖν αὐτόν , οὐκ ἀπὸ γνώμης ἐπιστρέφειν , ὁμολογεῖν δὲ πρὸς ἀνάγκην , ὅτι βοηθὸν τὸν Θεὸν καὶ λυτρωτὴν ἔχουσι , τοῦτο πονηρῶν οἰκετῶν καὶ ἀγνωμόνων ἴδιον 0 ·
οἷς ὁ δεσπότης χάριν τῆς ὁμολογίας ὁρῶν αὐτὴν ἠναγκασμένην , οὐκ εἴσεται .
πολὺ δὲ μᾶλλον ὁ Θεός 0 ·
οὐ δὲ γὰρ ἀγνοεῖ τῶν δολερῶν ἀνδρῶν καὶ πονηρῶν τὴν ὑπόκρισιν , ἧς σαφῶς τὰ ἐχόμενα μέμνηται .
καὶ ἠγάπησαν αὐτὸν ἐν τῷ στόματι αὐτῶν , καὶ τῇ γλώσσῃ αὐτῶν ἐψεύσαντο αὐτῷ .
ἡ δὲ καρδία αὐτῶν οὐκ εὐθεῖα μετ αὐτοῦ , καὶ οὐκ ἐπιστώθησαν ἐν τῇ διαθήκῃ αὐτοῦ 0 .
τούτοις ὅμοια καὶ Ἡσαΐας τοῖς Ἰουδαίοις ἐμέμψατο ·
ὁ λαὸς οὗτος τοῖς χείλεσί με ἀγαπᾷ , ἡ δὲ καρδία αὐτῶν πόῤῥω ἀπέχει ἀπ ἐμοῦ .
πῶς δὲ τοῦτο ἐλέγχεται ;
πολλοὺς γὰρ καὶ νῦν μόνῃ τῇ γλώσσῃ θεοσεβεῖς εὑρίσκομεν ·
ὅταν , ὥς φησιν ὁ προφήτης , ἐν τῇ διαθήκῃ αὐτοῦ μὴ πιστωθῶσιν 0 .
ὅταν γὰρ ταῖς ἐντολαῖς τοῦ Θεοῦ μὴ πιστεύσωσιν , ἐλέγχονται μηδεμίαν πρὸς τὸν ἐντειλάμενον σχέσιν ἀγαθὴν ἢ συνείδησιν ἔχοντες ·
περὶ ὧν Παῦλος ἔλεγε ·
θεὸν ὁμολογοῦσιν εἰδέναι , τοῖς δὲ ἔργοις ἀρνοῦνται .
Αὐτὸς δέ ἐστιν οἰκτίρμων , καὶ ἱλάσεται ταῖς ἀμαρτίαις αὐτῶν , καὶ οὐ διαφθερεῖ .
καὶ πληθυνεῖ τοῦ ἀποστρέψαι τὸν θυμὸν αὐτοῦ , καὶ οὐχὶ ἐκκαύσει πᾶσαν τὴν ὀργὴν αὐτοῦ .
ἱλάσεται , πότε ;
μέλλοντα γὰρ μηνύσας καιρόν , ἄντικρυς τὴν τοῦ Χριστοῦ σάρκωσιν προσηγόρευσεν , ἐπειδὴ αὐτὸν ὁ Πατὴρ ἱλασμὸν ταῖς ἡμετέραις ἁμαρτίαις ἀπέστειλεν , ὃς τοσοῦτον μέν ἐστιν οἰκτίρμων , ὥστε πρῶτον κήρυγμα θέσθαι τοῖς ἀνθρώποις τὴν μετάνοιαν ·
εὑρὼν δὲ καὶ διαφθορᾶς ἄξιον τῶν Ἰουδαίων τὸν λαόν , οὐ διέφθειρεν .
Οὐ γὰρ εἰς τέλος ἠφάνισεν , σπέρμα δὲ αὐτοῖς ἀφῆκε καὶ κατάλειμμα τοὺς ἀποστόλους τοὺς ἐξ αὐτῶν πιστεύσαντας .
περὶ ὧν Ἡσαΐας ἔλεγεν , Εἰ μὴ Κύριος Σαβαὼθ ἐγκατέλιπεν ἡμῖν σπέρμα , ὡς Σόδομα ἂν ἐγενήθημεν , καὶ ὡς Γόμοῤῥα ἂν ὡμοιώθημεν .
ἐπλήθυνε τοίνυν τὸ ἔλεος αὐτοῦ , καὶ τὸν θυμὸν αὐτοῦ διὰ τοῦτο ἀπέστρεψεν .
πῶς δὲ ἀπέστρεψεν ;
πᾶσαν αὐτοῦ τὴν ὀργὴν οὐκ ἐξέκαυσε .
μερικὴν αὐτὴν ἀνῆψε , κατὰ τοῦ ναοῦ ἐπαγαγὼν καὶ τῆς ἀρχαίας πόλεως ·
ὡς εἴ γε πᾶσαν ἐξέκαυσε , τῷ ναῷ καὶ ὁ λαὸς συναπώλλυτο , καὶ μετὰ τῆς πόλεως , καθάπερ ἐν Σοδόμοις , ἡ χώρα διεφθείρετο 0 .
καὶ ἐμνήσθη ὅτι σάρξ εἰσι , πνεῦμα πορευόμενον , καὶ οὐκ ἐπιστρέφον .
ὁπότε  Οὔποτε  γὰρ ὁ Θεὸς πῶς ἔχομεν φύσεως ἢ ἀσθενείας ἐπιλανθάνεται ;
ἀλλὰ περὶ Υἱοῦ τοῦ σαρκωθέντος δι ἡμᾶς ταῦτα λέγεται , ὃς οὐ μόνον ὡς ποιητὴς γινώσκει τὰ ἡμέτερα , ἀλλὰ καὶ σαρκωθεὶς αὐτῇ τῇ πείρᾳ τὴν ἀσθένειαν τὴν ἡμετέραν ἔμαθεν ·
ὥστε καὶ Παῦλον περὶ αὐτοῦ λέγειν 0 ·
καίπερ ὢν Υἱός , ἔμαθεν ἀφ ὧν ἔπαθε τὴν ὑπακοήν ·
καὶ πάλιν , Ἐν ᾧ πέπονθεν αὐτὸς πειρασθείς , δύναται τοῖς πειραζομένοις βοηθῆσαι . . .
Ὅτι  τοίνυν Ὁ Λόγος σὰρξ ἐγένετο , ἐμνήσθη ὅτι σάρξ ἐσμεν ·
τουτ έστιν , ἔγνω τῇ πείρᾳ τὸ τῆς ἡμετέρας σαρκὸς ἀσθενές .
σάρκα δὲ ὅλον λέγει τὸν ἄνθρωπον .
διόπερ προσέφερε , Πνεῦμα πορευόμενον , καὶ οὐκ ἐπιστρέφον .
Οὐκέτι γὰρ εἰς τὸν παρόντα βίον ἐπιστρέφομεν .
ὥστε καὶ νήφειν τούτου χάριν ὀφείλομεν , ὁδὸν πορευόμενοι , εἰς ἣν οὐδαμῶς ἐπιστρέψαι δυνάμεθα .
ποσάκις παρεπίκραναν αὐτὸν ἐν τῇ ἐρήμῳ , παρώργισαν αὐτὸν ἐν γῇ ἀνύδρῳ ;
καὶ ἐπέστρεψαν καὶ ἐπείρασαν τὸν Θεόν , καὶ τὸν Ἅγιον τοῦ Ἰσραὴλ παρώξυναν .
θαυμάζει τὴν ποσότητα τῆς Ἰουδαϊκῆς πονηρίας ·
ὁμοῦ δὲ καὶ τὴν ποιότητα , ὅτιπερ οὐ μόνον πολλάκις παρεπίκραναν τὸν Θεόν , ἀλλὰ καὶ ἐν ἐρήμῳ , ἔνθα μᾶλλον ἐχρῆν κατανενύχθαι , καὶ πρὸς οὐρανὸν βλέπειν , οὐδενὸς αὐτοὺς τῶν οἷα συμβαίνουσι κατὰ τὰς πόλεις ἀπατῶντος ἢ δελεάζοντος 0 ·
ἀλλὰ καὶ Ἐν ἀνύδρῳ παρώργισαν , ὅτε ταπεινοὺς ἐχρῆν διψῶντας εἶναι , ἀλαζόνες φαινόμενοι .
Εἶτα ἐπιστρέφοντες οὐκ εἰς δικαιοσύνην , ἀλλ εἰς ἑτέραν κακίαν ἐπέστρεφον , πειράζοντες τὸν Θεὸν  ἦν δὲ παραπληξίας πειράζειν τὸν πάντα ἐπιστάμενον  , καὶ τὸν Ἅγιον τοῦ Ἰσραὴλ παροξύνοντες .
λέγει δὲ τὸν Χριστόν , περὶ οὗ καὶ Ἡσαῖας ἔλεγε ·
τίνι με ὡμοιώσατε , καὶ ὑψωθήσομαι ;
εἶπεν ὁ Ἅγιος ·
τὸν σταυρὸν προμηνύων ·
οὕτω γὰρ αὐτὸν καὶ ὁ Χριστὸς προσηγόρευσεν .
τίνος δὲ ἄρα χάριν ἐν τῇ ἐρήμῳ οὐ μόνον τὸν Θεὸν παρεπίκραναν , φησὶ δὲ τὸν Πατέρα , ἀλλὰ καὶ τὸν Ἅγιον τοῦ Ἰσραὴλ παρώξυναν , δηλαδὴ τὸν Υἱόν ;
ἐπειδὴ πέτρα μὲν ἦν αὐτοῖς ἀκολουθοῦσα ὁ Χριστός , ἠπίστησαν δέ , εἰ ἀπὸ πέτρας αὐτοῖς ὕδωρ ἐξαγαγεῖν καὶ χορηγῆσαι δύναται ·
ὥστε καὶ τὸν Μωϋσέα λέγειν 0 ·
ἀκούσατέ μου , οἱ ἀπειθεῖς ·
τοιγαροῦν πρὸς αὐτοὺς ἀγανακτήσας ὁ Θεὸς ἔλεγε ·
ὅτι οὐκ ἐπιστεύσατέ μοι , ἁγιάσαι με ἐναντίον τῶν υἱῶν Ἰσραήλ , καὶ τὰ τούτοις ἑπόμενα 0 .
Οὐκ ἐμνήσθησαν τῆς χειρὸς αὐτοῦ , ἡμέρας ἧς ἐλυτρώσατο αὐτοὺς ἐκ χειρὸς θλίβοντος .
ὡς ἔθετο ἐν Αἰγύπτῳ τὰ σημεῖα αὐτοῦ , καὶ τὰ τέρατα αὐτοῦ ἐν πεδίῳ Τάνεως 0 .
χεῖρα πάλιν τοῦ Θεοῦ , δηλαδὴ τοῦ Πατρός , τὸν Χριστὸν εἰκότως καλεῖ , ἐπειδὴ Δι  αὐτοῦ πάντα ἐγένετο , καὶ χωρὶς αὐτοῦ ἐγένετο οὐ δὲ ἕν ·
ὥστε καὶ ἕτερον προφήτην λέγειν 0 ·
ἡ γὰρ χεὶρ Κυρίου ἐποίησε ταῦτα πάντα .
τούτου τοίνυν οὐκ ἐμνήσθησαν , ὅστις αὐτοὺς ἐκ χειρὸς θλίβοντος , λέγει δὲ τοῦ Φαραώ , ἐλυτρώσατο , κατὰ τὴν ἡμέραν τῆς ἐξόδου ·
ἡνίκα περὶ μέσην νύκτα εἰσελθών , ἐπάταξε τὰ τῆς Αἰγύπτου πρωτότοκα , αὐτὸς ἐν Αἰγύπτῳ τὰ σημεῖα καὶ τὰ τέρατα ἐν πεδίῳ Τάνεως ἔθετο , ἐν ᾧ καὶ τὰ βασίλεια ἦν Φαραώ ·
οὐκ ἐπειδὴ τὸν Πατέρα τῆς τότε θαυματουργίας χωρίζομεν , ἀλλ ἐπειδὴ πάντα ὅσα ὁ Πατὴρ ἐργάζεται , καὶ ὁ Υἱὸς ὁμοίως ποιεῖ .
πλὴν ὅτι σημεῖα τὰ κατὰ φύσιν λέγει , οἷον τὴν ἀκρίδα  φύσις γὰρ αὐτῇ λυμαίνεσθαι τοὺς καρποὺς  , θαύματα δὲ τὰ ὑπὲρ φύσιν , οἷον ὑπῆρχεν ὁ βάτραχος 0 1 ·
οὐ δὲ γὰρ φύσις αὐτῷ ἔξω τῶν ὑδάτων ἐπιτρέχειν καὶ βόσκεσθαι 0 .
τὸ αὐτὸ καὶ χάλαζα ἡ κεκραμένη πυρί , καὶ ὁ ποταμὸς εἰς αἷμα τραπείς 0 ·
παρὰ φύσιν γὰρ ἑκάτερον τούτων σημεῖον ἐτύγχανε .
καὶ μετέστρεψεν εἰς αἷμα τοὺς ποταμοὺς αὐτῶν , καὶ τὰ ὀμβρήματα αὐτῶν , ὅπως μὴ πίωσιν .
ὀμβρήματα λέγει τὰ τῶν ὑετῶν ὕδατα , ἐπειδὴ πᾶν ὕδωρ οὐ μόνον τὸ ἐν πηγαῖς καὶ ποταμοῖς , ἀλλὰ καὶ τὸ ἐν τοῖς ξύλοις , καὶ τὸ ἐν τοῖς λίθοις , ὁ Μωϋσῆς εἰς αἷμα , προστάξαντος τοῦ Θεοῦ , μετεβέβληκεν 0 ·
ὥστε μὴ μερικὴν ἐξουσίαν τὸν Θεὸν νομισθῆναι , τὸν παρὰ τῶν Ἑβραίων προσκυνούμενον , πάντων δὲ ποιητὴν τῶν στοιχείων καὶ ἄρχοντα 0 .
ἑλλήνων γὰρ παῖδες τοῖς αὐτῶν θεοῖς μερικάς τινας ἐξουσίας προσγράφουσι .
τούτου χάριν πᾶσαν ἐφεξῆς τὴν δημιουργίαν ἐπέρχεται , ὡς μαρτυρῆσαι τὰ ἑπόμενα δύναται .
ἐξαπέστειλεν εἰς αὐτοὺς κυνόμυιαν , καὶ κατέφαγεν αὐτούς , καὶ βάτραχον , καὶ διέφθειρεν αὐτούς .
καὶ ἔδωκε τῇ ἐρυσίβῃ τοὺς καρποὺς αὐτῶν , καὶ τοὺς πόνους αὐτῶν τῇ ἀκρίδι .
ἀπέκτεινεν ἐν χαλάζῃ τὴν ἄμπελον αὐτῶν , καὶ τὰς συκαμίνους αὐτῶν ἐν τῇ πάχνῃ 0 .
καὶ παρέδωκεν εἰς χάλαζαν τὰ κτήνη αὐτῶν , καὶ τὴν ὕπαρξιν αὐτῶν τῷ πυρί 0 .
ἑτέρα μὲν ἡ τῶν σημείων τάξις τῶν ἐν Αἰγύπτῳ πραχθέντων , ἣν ὁ Μωϋσῆς ἐξέθετο 0 .
Οὐδὲ γὰρ ταύτης ὁ λόγος νῦν τῷ προφήτῃ 0 ·
σκοπὸς δὲ ὅλα τὰ στοιχεῖα δεῖξαι , προστάγματι Θεοῦ κατὰ τοῦ Φαραὼ στρατευσάμενα 0 .
ὅρα δὲ ὅπως ἑκάστῃ πληγῇ τὸ συμβὰν ἐξ αὐτῆς οἰκείως ἀποδέδωκεν .
περὶ μὲν γὰρ τῆς κυνομυίας φησί , Κατέφαγεν αὐτούς , ἐπειδήπερ οὐ τοῖς καρποῖς , ἀλλὰ τοῖς ἀνθρώποις ἐπέτρεχε ·
περὶ δὲ τῶν βατράχων , Διέφθειρεν αὐτούς .
ἐποίουν γὰρ τοῦτο οὐ μόνον εἰς τοὺς οἴκους , ἀλλὰ καὶ τοὺς κλιβάνους ἕρποντες , τροφάς τε αὐτῶν πάσας τὰς ἀναγκαίας ἥρπαζον ·
καὶ κατὰ τοῦτον εἰκότως τὸν λόγον διέφθειραν .
ἀλλὰ καὶ τεθνηκότες ὀζεῖσαι τὴν γῆν ἐπ αὐτοῖς πεποιήκασι , καὶ φθορὰ πάλιν ἀπὸ τῆς ἐντεῦθεν εἰκότως δυσωδίας ἐτίκτετο .
τοὺς γὰρ δὴ πόνους αὐτῶν καὶ τοὺς καρποὺς αὐτῶν , τῇ ἀκρίδι δοθῆναί φησι , καὶ τῇ ἐρυσίβῃ , ἐπειδὴ τούτων ἡ λύμη περὶ μόνους τοὺς καρποὺς καὶ ἐν οὐδενὶ ἑτέρῳ γίνεται .
ἐρυσίβην δὲ ἀκούων μὴ θαύμαζε ὡς ταῖς παρὰ Μωϋσέως οὐκ ἐγκειμένην πληγαῖς ·
λέγει δὲ τὸ μικρὸν καὶ ἀτελὲς τῆς ἀκρίδος γένος ·
ὅθεν Βροῦχον Ἀκύλας ἀντὶ τῆς ἐρυσίβης ἐκδέδωκε .
καλῶς δὲ ἀποκτανθῆναι τὴν ἄμπελον τῇ χαλάζῃ φησί ·
ἀναιρετικὴ γὰρ αὐτῆς τῶν καρπῶν καὶ τῶν κλημάτων καθέστηκε μάλιστα .
ἔτι δὲ καὶ τὰς συκαμίνους τῇ πάχνῃ , ἐπειδὴ κρυμὸν τὸ φυτὸν οὐχ ὑφίσταται , ὥστε τοῖς χώροις μόνοις τοῖς θερμοτέροις πέφυκε τρέφεσθαι 0 ·
ἐποίει δὲ τὴν πάχνην ἡ χάλαζα .
ἀλλὰ μὴν καὶ τὸ πῦρ , οὗπερ ἑξῆς ἐμνημόνευσεν 0 ·
εἶπεν ἀποκτανθῆναι τὰ κτήνη τῇ χαλάζῃ , καὶ τὴν ὕπαρξιν αὐτῶν τῷ πυρί ·
δηλαδὴ τὸν ἀπὸ τῆς γῆς πλοῦτον 0 ·
τοῦτο γὰρ προσηγόρευσεν ὕπαρξιν ·
ὡς τῆς χαλάζης καὶ τοῦ πυρὸς διατρεχούσης , καὶ ὅλον δαπανωμένων τῶν βλαστημάτων , ἐφθείρετο ·
καὶ ἦν τὸ θαῦμα διὰ τοῦτο τεράστιον , πυρὸς ἐν ὕδατι τρέχοντος .
σὺ δὲ τῷ δυνατῷ καὶ σαφεῖ καὶ συντόμῳ προσέχων τῶν προφητικῶν λέξεων , θαύμαζε τὴν σοφίαν τοῦ Πνεύματος ·
μόνη γὰρ φθέγγεται καίρια .
ἐξαπέστειλεν εἰς αὐτοὺς ὀργὴν θυμοῦ αὐτοῦ , θυμόν , καὶ ὀργήν , καὶ θλίψιν , ἀποστολὴν δι ἀγγέλων πονηρῶν ·
οὐ τὴν φύσιν πονηρῶν , οὐ δὲ τὸν σκοπόν 0 1 ·
οὐ δὲ γὰρ τοιούτοις ἀγγέλοις ὁ Θεὸς εἰς διακονίαν κέχρηται ·
ἀλλὰ πονηροὺς προσηγόρευσεν , ἐπειδὴ πόνους καὶ κακώσεις κελευσθέντες ἐπέφερον .
ὅθεν καὶ πονηρὰν τὴν ἡμέραν τῆς κρίσεως ὡς ἀναγκῶν καὶ πόνων τοῖς ἁμαρτωλοῖς γέμουσαν , αὐτὸς οὗτος ὁ ψαλμῳδὸς ὀνομάζων φησί 0 ·
μακάριος ὁ συνιὼν ἐπὶ πτωχὸν καὶ πένητα 0 ·
ἐν ἡμέρᾳ πονηρᾷ ῥύσεται αὐτὸν ὁ Κύριος .
ὀργὴν δὲ καὶ θυμόν 0 ·
εἶτα πάλιν Θυμὸν καὶ ὀργὴν καὶ θλίψιν ἐν τοῖς στίχοις τοῖς παροῦσιν ἐκτίθεται , οὐ διάφορά τινα λέγων , ἀλλ οὐ δὲ μάτην τὰς αὐτὰς λέξεις ἀνακυκλῶν , ἀλλὰ τὸ πλῆθος ἀπαγγέλλων τῆς τοῦ Θεοῦ κινήσεως .
ὡδοποίησε τρίβον τῇ ὀργῇ αὐτοῦ .
τίνα τρόπον 0 ;
καρτερήσας ἐπὶ πολὺ καὶ μακροθυμήσας τούτοις , οἵτινες αὐτὴν ἔμενον  ἔμελλον  , ὑποδέχεσθαι ·
κατ ἐκεῖνο γὰρ Ὡδοποίησε τρίβον τῇ οἰκείᾳ ὀργῇ ·
δεικνὺς ὅτι δικαίως αὐτὴν καὶ κατὰ καιρὸν ἐπιφέρει τοῖς διορθωθῆναι μὴ θέλουσι .
μαρτυρεῖ γὰρ τοῦτο καὶ τὰ ἑπόμενα .
Οὐκ ἐφείσατο ἀπὸ θανάτου τῶν ψυχῶν αὐτῶν .
λέγει γὰρ τὴν αἰτίαν ἧς ἕνεκα οὐκ ἐφείσατο ·
ἦν δὲ ὁ θάνατος τῶν ψυχῶν αὐτῶν , ἡ ἁμαρτία δηλαδή .
ψυχὴ γὰρ ἁμαρτάνουσα , αὐτὴ ἀποθανεῖται ·
καὶ πάλιν , Θάνατος ἁμαρτωλῶν πονηρός 0 .
διὰ τοῦτο τοίνυν οὐκ ἐφείσατο ·
οἱ γὰρ ἑαυτῶν μὴ φεισάμενοι , ἀλλὰ τὰς ψυχὰς ἐκδεδωκότες εἰς θάνατον , ἀναγκαίως φειδοῦς οὐκ ἐτύγχανον .
ἀξίως τοίνυν μὴ φεισάμενος ὅρα ποῖον ἐπήγαγε .
καὶ τὰ κτήνη αὐτῶν εἰς θάνατον συνέκλεισε .
καὶ ἐπάταξε πᾶν πρωτότοκον ἐν γῇ Αἰγύπτῳ , ἀπαρχὴν παντὸς πόνου αὐτῶν ἐν τοῖς σκηνώμασι Χάμ .
πολλῇ καὶ περὶ τοὺς παιδευομένους ὁ Θεὸς φιλανθρωπίᾳ κέχρηται , ἀπὸ τῶν ἐλαττόνων ἀρχόμενος , ὥστε σωφρονισθέντας κερδᾶναι τὰ μείζονα ·
διὰ τοῦτο τὰ κτήνη πρότερα τῶν Αἰγυπτίων συνέκλεισεν εἰς θάνατον ·
ἀναισθήτους δὲ εὑρών , ἐπάταξε τὰ πρωτότοκα , ὥστε οὐκ ἂν τὴν τῶν πρωτοτόκων ἐπήγαγε πληγήν , εἰ τῷ θανάτῳ τῶν κτηνῶν σωφρονισθέντες ἀνένηψαν .
καλῶς δὲ τὰ πρωτότοκα αὐτῶν ἀπαρχὴν πόνων ἐκάλεσεν , ἀναμνῆσαι τῆς κατάρας τῆς γεγραμμένης ἐπὶ τῇ Εὔᾳ βουλόμενος ·
γενέσθαι δὲ τὴν πληγὴν τῶν πρωτοτόκων ἔφησεν ἐν τοῖς σκηνώμασι Χάμ .
Οἶκος γὰρ καὶ σκηνώματα Χὰμ ἡ τῶν Αἰγυπτίων γῆ δικαίως ἐλέγετο , οὐ μόνον ἐπειδὴ πατὴρ Χὰμ τοῦ Μεστρέμ , ἀφ οὗ τὸ γένος τῶν Αἰγυπτίων ἐτύγχανεν , ἀλλ ἐπειδὴ καὶ τὴν ἐκείνων κακίαν ἐζήλωσαν 0 .
καὶ ἀπῆρεν ὡς πρόβατα τὸν λαὸν αὐτοῦ , καὶ ἀνήγαγεν αὐτοὺς ὡσεὶ ποίμνιον ἐν ἐρήμῳ .
τοῖς μὲν ἐχθροῖς , φησί , κατὰ τρόπον τὸν ἔμπροσθεν εἰρημένον ἐκέχρητο ·
τὸν ἑαυτοῦ δὲ λαὸν ἀπῆρεν ὡς πρόβατα , καὶ ἀνήγαγεν ἐν ἐρήμῳ , ὡς ποίμνιον αὐτὸς ὁδηγῶν δηλαδή , καὶ νομὰς αὐτοῖς ὑποδεικνύς , καὶ τῶν θηρίων λυτρούμενος , καὶ σύριγγι μὲν τὰ συνηγμένα συγκροτῶν , τῇ βακτηρίᾳ δὲ ἐπιστρέφων τὰ πλανώμενα .
ταῦτα γὰρ καὶ τούτων πλείονα , ποιμνίων μνημονεύσας καὶ προβάτων , ἐδήλωσε .
καὶ ὡδήγησεν αὐτοὺς ἐπ ἐλπίδι , καὶ οὐκ ἐδειλίασαν , καὶ τοὺς ἐχθροὺς αὐτῶν ἐκάλυψε θάλασσα .